Chris Gunter
Kristofer Ros Gunter (1989-yil 21-iyulda tugʻilgan) — uelslik futbolchi, OFK Wimbledon va Uels terma jamoasida himoyachi sifatida oʻynaydi. Hujumkor himoyachi, u ikkala qanotda ham oʻynashga qodir, lekin odatda oʻzi afzal koʻrgan oʻng qanotda oʻynaydi. U „Cardiff City“ning yoshlar jamoasiga qoʻshildi va 2008-yilning yanvarida Premer-liga klubi „Tottenham“ bilan 4 million funt sterlingga shartnoma imzoladi. Gunter 17 yoshgacha boʻlgan yoshdan beri Uels terma jamoasi futbolchisi va 21 yoshgacha boʻlgan jamoa uchun ikkinchi eng yosh debyutant sifatida rekord oʻrnatgan. U 2007-yilda xalqaro maydondagi debyutini oʻtkazdi. U Yevro-2016da yarim finalga qadar yetib borgan, shuningdek, Yevro-2020 da ishtirok etgan Uels terma jamoasining bir qismi hsoblangan. 2017-yilda u Uelsda yilning eng yaxshi futbolchisi deb topildi. U 2018-yilda Nevill Sauthallning 92 oʻyin oʻtkazgan rekordini yangilagan va 2021-yilda 100 oʻyin oʻtkazgan birinchi uelslik futbolchiga aylandi.